Alexander Rybak

Alexander Rybak (vene keeles Александр Игоревич Рыбак; valgevene keeles Аляксандр Ігаравіч Рыбак; sündinud 13. mail 1986 Minskis) on valgevene-vene päritolu Norra laulja, viiuldaja, helilooja ja näitleja. Alexander Rybak on sündinud Valgevene NSV pealinnas Minskis viiuldaja Igor Rõbaki (sündinud 1954) ja pianisti Natalia Rõbaki (sündinud 1959) peres. Kui Alexander oli nelja-aastane, emigreerus perekond Norrasse. Nad asusid elama Oslo lähedale Nesoddenisse. Muusikaga hakkas Rybak tegelema juba viieaastaselt, õppides vanemate eeskujul mängima klaverit ja viiulit. Norra Muusikaakadeemias õppis ta professori Isaac Schuldmani juures. 2012. aastal lõpetas Oslo muusikakõrgkooli Barratt Due ja sai bakalaureusekraadi viiuli meisteresineja erialal. 16. mail 2009 võitis ta Norra esindajana Eurovisiooni lauluvõistluse Moskvas. Laulu "Fairytale" eest sai ta 387 punkti, ületades senise Eurovisiooni rekordi 292 punkti, mille oli püstitanud 2006. aastal Soome ansambel Lordi. Võit oli ülekaalukas, sest teisele kohale jäänud Islandi lugu teenis 218 punkti. Laul oli Rybaki enda kirjutatud ja inspireeritud norra rahvamuusikast. Võistlusel esitas ta seda koos tänapäevase rahvatantsu ansambliga Frikar. Pärast Eurovisiooni sai "Fairytale'ist" hitt kogu Euroopas. Juba järgmisel nädalal oli see kolmandal kohal Euroopa Billboardi edetabelis, esikohal Belgias, Taanis, Kreekas, Islandil, Norras, Rootsis ja Venemaal ning teisel kohal Iirimaal, Soomes ja Hollandis, lisaks Briti edetabeli esikümnes. Rybaki esinemist Eurovisioonil vaadati Youtube'is üle 10 miljoni korra kõigest mõne nädala jooksul.[viide?] "Fairytale'i" on maailmas müüdud üle 400 000 eksemplari.[viide?] Rybak tõi oma debüütalbumi "Fairytales" välja kohe varsti pärast seda ja 2009. aasta augustiks oli see saadaval enam kui 25 Euroopa riigis[viide?]. Seda on müüdud Norras 120 000 eksemplari[viide?] ja kogu Euroopas kuni 300 000[viide?]. Album oli esikolmikus alates ajast, kui see ilmus Norras, jõudis esikohale ja püsis seal nädalate viisi, saavutades kolmekordse plaatinaplaadi kõigest kahe kuuga. Samuti saavutas see kuldplaadi Rootsis ja Poolas ning topeltplaatinaplaadi Venemaal, kus Rybak oli 2009. aasta augusti keskel Vene Billboardis esinumber. Teise singlina albumilt "Fairytales" jõudis laul "Funny Little World" Norra edetabelites teisele kohale, jäädes alla ainult "Fairytale'ile", mis oli esikohal. See oli esimene kord, kui Norra laulja saavutas Norra edetabelis kaks esikohta. Pärast Eurovisiooni käis Rybak Euroopa-turneel, andes üle saja etenduse enam kui 300 000 inimesele. Ta osales suurtes telesaadetes Saksamaal, Kreekas, Hollandis, Belgias, Venemaal, Ukrainas, Valgevenes, Rootsis, Soomes, Taanis ja Norras, sealhulgas Nobeli rahuauhinna kontserdil – seda nägid miljonid televaatajad üle maailma. Raadio Uuno aasta hiti valimisel tuli "Fairytale" 9. kohale. 2009. aasta detsembris tuli välja dokumentaalfilm "Muinasjutt – film", mis räägib Rybaki elust viimase poole aasta jooksul. 2009/2010. aasta vahetusel näitas Eesti Televisioon tema kontserti, mis toimus Oslo ooperimajas 2009. aasta augustis. Järgmise albumi andis Rybak välja 2010. aasta kevadel. 8. märtsil 2010 andis Rybak kontserdi Tallinnas Nokia kontserdimajas. Aastatel 2009–2012 on ilmunud kokku viis Alexander Rybaki albumit, mis valmisid koostöös erinevate autorite, muusikute ja produtsentidega Vene Föderatsioonist, Rootsist, Ukrainast ja Norrast. Ukrainas on tehtud ka kolm videot hittidele "Europe's Skies", "Cupid's Arrow" ja “Leave Me Alone” . Aastal 2011 osales laulja ühel hooajal Rootsi telesaates "Tantsud tähega" ning laulis duetti koos Ukraina noore lauljaga televisiooni muusikasaates "Sirka+Sirka". Samas võttis Rybak külastajana osa Ukrainas noorte muusikute konkursist ja valmistas ette suurt kontserti, esines ühel laval Kiievi internaatkooli lastega. Vahepeal andis artist kaks aastat järjest mitu kontserti Norra kirikutes jõulukava; matkas läbi Norra ka suvel, andes meistriklassi etendusi koos noorte tantsijate ja esinejatega. Rootsis andis Alexander Rybak koos koolimuusikutega suvelaval kaks suurt kontserti oma laulude ja klassikapaladega, lisaks esines Norras. Aastal 2011 algas koostöö Rumeenia laulja Paula Selinguga "X-factori" valimistel ning edasi uue laulu "I'll Show You" kallal töötades. 2012. aasta suvel esinesid nad ühel laval Pride'il Antwerpenis ja Moldova pealinnapäeva peol Chişinăus sügisel. 2013. aasta alguses esitas Rybak oma klubikontserdikava, andes mitu kontserti Leedus ja Eestis, ning võttis žürii liikmena osa telesaatesarjast "Koorilahing" Vilniuses ja samas Vene muusika festivalist Londonis. Vahepeal ilmus Rybakil uus lugu "I'm With You", mida ta pakkus Eurovisiooni Norra eelvõistlusel esitamiseks lauljahakatisele Annsofile, ja too pääses finaali.Türgi Alanya ja Mersini linnas esitas Rybak uut pikka kava, mis koosneb tema enda kirjutatud lauludest ja klassikalistest instrumentaalteostest. Mais viibis Rybak Ameerika Ühendriikides, juunis esines Rumeenias Craiovas koos laulja Paula Selinguga. Juunist oktoobrini jätkas Rybak esinemist Norras, osaledes kontserdisarjas veel kahe norralasest Euroopa laulukonkursi osavõtjaga ning viies läbi meistri-õppetunde ja ühiseid kontserte Norra muusikakoolides. Samuti esines ta suvelavadel koos tantsugrupiga Leedust ning võttis osa ühe Norra TV saate salvestusest koos teiste esinejatega. Lisaks oli ta partneriks veel ühele Eurovisiooni võitjale – Maria Šerifovitšile (Serbia). Rybak esitas oma klassikalise muusika kava augustis väikesel laval Oslo muuseumis ja septembri alguses Vilniuses, kus esitas mõned laulud oma albumitelt ja lisaks veel osa oma diplomitöökavast koos Leedu kammerorkestriga Donatas Katkuse juhatusel ja noore Norra klaverimängijaga Stefan Zlatanosiga. Septembris ja oktoobris said riialased ja Saksamaa publik kuulata tema klubikontserte. Sel aastal oli Rybak ka Minski telekonkursi "Поющие города" ("Laulvad linnad") kuraator. Sügisel salvestas ta videot ning valmistus jõuluturneeks Norras ja oma muusikali väljatoomiseks. Teist korda õnnestus Rybakil Norra esindajana Eurovisioonile pääseda 2018. aastal lauluga "That's How You Write a Song". 2011 "You", Didrik Solli-Tangen (Norra) 2011 "Atlantis", ansambel Russe (Norra) 2012 "I'll Show You", Paula Seling (Rumeenia) 2013 "I'm with you", Annsofi (Norra) 2014 "Gorka Hrabrost", Marija Serfovic (Serbia), viiuli osa 2014 "Still Here", Franklin Calleja (Malta) 2014 "Accent", ansambel Milki (Valgevene) 2004 Anders Jahres aasta kultuuripreemia, Norra 2005 pääses Norra talendisaate ("Idol") poolfinaali 2006 võitis NRK telekanali konkursil "Kjempesjansen" oma looga "Foolin" 2007 Hedda preemia Norra teatri Oslo Nye Teater lavastuses "Viiuldaja katusel" osalemise eest 2009 võitis Norra Eurovisiooni eelvooru oma looga "Fairytale" 2009 võitis Eurovisiooni Moskvas 2010 Venemaa Kaasmaalaste aasta preemia "Khrustalny globus" 2010 Norra Grammy aasta preemia 2010 Venemaa Muz-tv aastaauhind 2013 heategevusprojekti Minski linna esi-50 ilusate ja edukate preemia, Valgevene 2014 Atayurt Award, Türgi Rybaki vanaema intervjuu Valgevene ajalehele Narodnaja Vola (vene keeles)[alaline kõdulink] Numero Uuno 2009 esikümme Õhtulehe artiklis ""Fairytale – The Movie"". Originaali arhiivikoopia seisuga 12. juuni 2010. Vaadatud 23. jaanuaril 2010. "Alexander Rybak esineb naistepäevakontserdil Nokia kontserdimajas". Originaali arhiivikoopia seisuga 6. märts 2016. Vaadatud 3. veebruaril 2010. Alexander Rybak mängis viiulit isegi pea alaspidi “Leave Me Alone” lauluga tutvustus AR kodulehel ""I´ll Show You" lauluga tutvustus AR kodulehel". Originaali arhiivikoopia seisuga 10. september 2012. Vaadatud 17. oktoobril 2012. Intervjuu video-salvestus Klaipeda Радугa-raadio stuudios Skyplus.fm raadio intervjuu salvestus[alaline kõdulink] Video Youtube'is Teade AR kodulehel Video Youtube'is Teade AR kodulehel Teade AR kodulehel Teade AR kodulehel Postitus Alexander Rybaki ametlikul kodulehel Postitus Alexander Rybaki ametlikul kodulehel[alaline kõdulink] Video YouTube'is Video YouTube'is "Video Youtube'is". Originaali arhiivikoopia seisuga 7. detsember 2009. Vaadatud 14. jaanuaril 2010. Video Youtube'is СD + DVD komplekti "Зимняя сказка" esitlus Video Youtube'is Video Youtube'is "Небеса Европы" albumi pakkumine müügiportaalis "Visa vid vindens ängar" albumi esitlus [alaline kõdulink] "Christmas Tales" albumi pakkumine müügiportaalis Video Youtube'is Video Youtube'is Artikkel kodulehel budstikka.no Video Youtube'is Video Youtube'is Video Youtube'is Video Youtube'is Video Youtube'is Uudised kanalil TVC Teade Muz-tv kodulehel "Uudised Tyt.by portaalis". Originaali arhiivikoopia seisuga 7. juuni 2013. Vaadatud 2. juunil 2013. Teade Instagram-is Alexander Rybaki koduleht Alexander Rybak Instargamis Alexander Rybaki konto ВКонтакте Alexander Rybaki Facebooki leht Rybaki esinemine Norra Eurovisiooni lauluvõistlusel 2009 (video ja laulu tekst inglise keeles) Eesti fännide koduleht FOTOD! Norra eurolauliku kojujõudmine: lennujaam suleti, rahvas hullus. Delfi, 18. mai 2009 "Norra muinasjutt". Kroonika, 19. mai 2009 "Alexanderit kiusati koolis". Elu24.ee, 19. mai 2009 Slaidikava Peterburist (Filharmoonia, 2006) Marko Tiidelepp. Plaaditutvustus: Alexander Rybak “Fairytales” 7. juuni 2009 Alexander Rybak Eesti Televisioonis Mart Normet, Plaadid Alexander Rybak "No Boundaries", Eesti Päevaleht, 31. juuli 2010